O‘z-o‘zini qayta tiklaydigan kiyim yaratildi

AQShning Pensilvaniya shtati universiteti tadqiqotchilari achitqi va bakteriyalardan xavfli muhitlarda ishlash uchun mo‘ljallangan va qandaydir sababga ko‘ra, zarar yetgan kiyimlarni tuzatishga qodir bo‘lgan aralashmani ishlab chiqdi. Tadqiqot  natijalari ACS Applied Materials & Interfaces jurnalida chop etildi.

Qayta tiklanishi kerak bo‘lgan mato bir nechta eritmalarga botiriladi, shunda musbat va manfiy zaryadlangan polimerlardan iborat polielektrolit moddasi qatlami hosil bo‘ladi. Aralashma tarkibiga, shuningdek, ureazalar kiradi, ular achitqi va bakteriyalarda uchraydigan fermentlar bo‘lib, siydik tarkibidagi kristall moddaning ammiak va uglerod dioksidiga parchalanishini ta’minlaydi. Ular himoya libosiga tegishi mumkin bo‘lgan zaharli moddalarni zararsizlantiradi.
Sinovlar shuni ko‘rsatdiki, mato bo‘laklari bir-biri bilan mustahkam yopishib qoladi. Polielektrolitning o‘zi halqa tishli kalmar so‘rg‘ichlari atrofida aniqlangan oqsillarga xos xususiyatlarga ega.